4. การประกอบธุรกิจแต่ละสายผลิตภัณฑ์

ลักษณะผลิตภัณฑ์และการบริการ

  บริษัทสามารถจัดแบ่งลักษณะผลิตภัณฑ์และการบริการ เป็น 2 ประเภทหลักดังนี้

  1) ศูนย์บริการเหล็ก (Steel Service Center)

  บริษัทให้บริการในการจัดหาเหล็กแผ่นชนิดม้วนตามประเภทและขนาดที่ลูกค้าต้องการ
  โดยจำหน่ายเหล็กแผ่นชนิดม้วน (Mother Coil)
  และจำหน่ายเหล็กแผ่นแปรรูปโดยการนำเหล็กแผ่นชนิดม้วนมาตัดเป็นเหล็กแผ่น (Cutting
  Sheet) และเหล็กแถบ (Slitting Coil)
  รวมทั้งการให้บริการรับจ้างแปรรูปเหล็กแผ่นชนิดม้วน
  บริการหลักของศูนย์บริการสามารถแบ่งได้เป็น 3 ประเภทดังนี้

1.1 การแปรรูปเหล็กแผ่นชนิดม้วนเพื่อจำหน่าย

ธุรกิจการแปรรูปเหล็กแผ่นชนิดม้วนเพื่อจำหน่ายถือเป็นธุรกิจหลักของบริษัท
โดยบริษัทดำเนินการจัดหาเหล็กแผ่นชนิดม้วนตามประเภทที่ลูกค้าต้องการมาทำการตัดโดยใช้เครื่องจักรที่ทันสมัย
มีความเที่ยงตรงสูงและมีประสิทธิภาพ ซึ่งซึ่งปัจจุบันบริษัทมีเครื่องจักรสำหรับตัดเหล็กจำนวน 28
เครื่อง แบ่งออกเป็นเครื่องจักรสำหรับตัดเหล็กแผ่นชนิดม้วนเป็นแถบเหล็ก (Slitting Machine)
จำนวน 3 เครื่อง เครื่องจักรสำหรับตัดเหล็กแผ่นชนิดม้วนเป็นเหล็กแผ่น (Cutting Machine)
จำนวน 7 เครื่อง และเครื่องตัดเหล็กแผ่นย่อยตามขนาดต่างๆ (Shearing Machine) จำนวน
18 เครื่อง โดยมีกำลังการผลิตเต็มที่ประมาณ 200,000 ตันต่อปี
บริษัทสามารถจัดแบ่งผลิตภัณฑ์กลุ่มนี้ออกเป็น 2 ประเภท ดังนี้

1.  การตัดเหล็กแผ่นชนิดม้วน เป็นแถบเหล็กตามความต้องการของลูกค้า (Slitting to
    order)

  เป็นการนำเหล็กแผ่นชนิดม้วนมาคลี่ออกแล้วนำมาผ่านการตัดด้วยเครื่องจักรสำหรับตัดเหล็กแผ่นชนิดม้วนเป็นแถบเหล็ก
  (Slitting Machine)
  ซึ่งเป็นการตัดตามแนวยาวเพื่อให้ได้แถบเหล็กตามขนาดความกว้างที่ลูกค้าต้องการแล้วม้วนกลับคืนเป็นม้วน
  ซึ่งผลิตภัณฑ์ประเภทนี้ลูกค้าจะนำไปตัดหรือขึ้นรูปเพื่อผลิตชิ้นงานต่อไป

2.  การตัดเหล็กแผ่นชนิดม้วน เป็นเหล็กแผ่นตามความต้องการของลูกค้า (Cutting to order)

  เป็นการนำเหล็กแผ่นชนิดม้วนมาคลี่ออกแล้วนำมาผ่านการตัดตามแนวขวางด้วยเครื่องจักรสำหรับตัดเหล็กแผ่นชนิดม้วนเป็นเหล็กแผ่น
  (Cutting Machine) ตามขนาดความกว้างและความยาวตามที่ลูกค้าต้องการ
  และนำเหล็กแผ่นที่ได้มาผ่านการตัดด้วยเครื่องตัดเหล็กแผ่นย่อยตามขนาด (Shearing
  Machine) หากลูกค้าต้องการให้ตัดย่อยเหล็กแผ่น เพื่อให้ได้ขนาดที่เล็กลงตามความต้องการ

  1.2 การให้บริการจัดหาเหล็กแผ่นชนิดม้วนเพื่อจำหน่าย

  ธุรกิจการจัดหาเหล็กแผ่นชนิดม้วนเพื่อจำหน่ายเป็นธุรกิจที่สำคัญรองจากธุรกิจการแปรรูปเหล็กแผ่นชนิดม้วน
  โดยบริษัทจะจัดหาเหล็กแผ่นชนิดม้วนทุกประเภทจากทั้งภายในประเทศและต่างประเทศเพื่อจำหน่ายให้แก่ผู้ประกอบการอุตสาหกรรมการผลิตภายในประเทศ
  โดยการจัดหาของบริษัทจะคำนึงถึงความต้องการของลูกค้ารวมทั้งคุณภาพของสินค้าเป็นสำคัญ
  เมื่อบริษัทได้รับสินค้ามาจากผู้ผลิตบริษัทจะดำเนินการจัดเก็บสินค้าไว้ในคลังสินค้าเพื่อความพร้อมในการ
  ส่งมอบให้แก่ลูกค้าตามแผนการใช้งาน

  1.3 การให้บริการรับจ้างแปรรูปเหล็กแผ่นชนิดม้วน

  บริษัทมีการให้บริการรับจ้างแปรรูปเหล็กแผ่นชนิดม้วนโดยลูกค้าจะเป็นผู้จัดหาวัตถุดิบมาให้บริษัท
  พร้อมทั้งระบุลักษณะผลิตภัณฑ์และขนาดที่ต้องการเพื่อให้บริษัทดำเนินการแปรรูปเป็นเหล็กแถบ
  (Slitting Coil) เหล็กแผ่น (Cutting Sheet) หรือเหล็กแผ่นย่อย (Shearing Sheet)
  โดยบริษัทจะเรียกเก็บค่าบริการตามลักษณะชิ้นงานที่ลูกค้าต้องการ

  สำหรับผลิตภัณฑ์เหล็กแผ่นชนิดม้วนที่เป็นทั้งวัตถุดิบในการแปรรูปและผลิตภัณฑ์เพื่อการจำหน่ายของบริษัทสามารถแบ่งออก
  เป็น 3 ประเภทหลักดังนี้

1.  เหล็กแผ่นรีดเย็นชนิดม้วน (Cold Rolled Coil)

  เหล็กแผ่นรีดเย็นชนิดม้วนเป็นผลิตภัณฑ์ที่นำเอาเหล็กแผ่นรีดร้อนชนิดม้วนมาผ่านกระบวนการขัดผิวและลดความหนาลงด้วยวิธีการรีดเย็น
  เพื่อให้มีความหนาที่ลดลงและอบซ้ำซึ่งทำให้เหล็กแผ่นรีดเย็นที่ได้มีคุณสมบัติเหมาะสำหรับการขึ้นรูป
  โดยขนาดความหนาของเหล็กแผ่นรีดเย็นที่บริษัทสามารถผลิตได้นั้นจะมีขนาดความหนาตั้งแต่ 0.2
  มิลลิเมตร ถึง 3.2 มิลลิเมตร

2.  เหล็กแผ่นรีดร้อนชนิดม้วน (Hot Rolled Coil)

  เหล็กแผ่นรีดร้อนชนิดม้วนเป็นผลิตภัณฑ์ที่ผ่านการกระบวนการผลิตโดยการนำเหล็กแท่งทรงแบน
  (Slab) มาผ่านการรีดด้วยความร้อนให้มีลักษณะเป็นแผ่น มีขนาดความกว้าง
  ความยาวและความหนาที่แตกต่างกัน
  โดยเหล็กแผ่นรีดร้อนชนิดม้วนที่บริษัทสามารถผลิตได้นั้นจะมีขนาดความหนาตั้งแต่ 1.0 มิลลิเมตร
  ถึง 12 มิลลิเมตร ซึ่งมีทั้งชนิดเหล็กแผ่นรีดร้อนธรรมดาและเหล็กแผ่นรีดร้อนขัดผิว (Hot
  Rolled Pickled & Oiled)

3.  เหล็กแผ่นเคลือบชนิดม้วน (Coated Steel Coil)

  เหล็กแผ่นเคลือบชนิดม้วนเป็นผลิตภัณฑ์ที่นำเอาเหล็กแผ่นรีดร้อนหรือเหล็กแผ่นรีดเย็นชนิดม้วนมาผ่านกระบวนการเคลือบผิว
  ซึ่งผลิตภัณฑ์เหล็กแผ่นเคลือบชนิดม้วนที่บริษัทสามารถผลิตได้นั้นมี 2 ประเภทคือ
  เหล็กแผ่นเคลือบสังกะสีด้วยไฟฟ้า (Electro Galvanized Steel Coil)
  และเหล็กแผ่นชุบสังกะสีด้วยความร้อน (Hot- Dipped Galvanized Steel Coil)
  โดยมีขนาดความหนาตั้งแต่ 0.3 มิลลิเมตร ถึง 2.3 มิลลิเมตร

2) ผลิตภัณฑ์เหล็กรูปพรรณ ได้แก่ ท่อเหล็กรีดเย็น

  บริษัทได้เริ่มผลิตท่อเหล็กรีดเย็น โดยมีกลุ่มเป้าหมายหลักในการจำหน่ายคือ
  กลุ่มอุตสาหกรรมยานยนต์ อุตสาหกรรมเฟอร์นิเจอร์ และอุตสาหกรรมต่อเนื่องต่างๆ
  โดยมีขั้นตอนในการผลิตท่อเหล็กของบริษัทเริ่มตั้งแต่การนำเหล็กแผ่นรีดเย็นชนิดม้วนที่มีความหนาตั้งแต่
  0.5 มิลลิเมตร ถึง 3.0 มิลลิเมตร มาผ่านการตัดด้วยเครื่องตัดเหล็กแผ่นชนิดม้วนเป็นแถบเหล็ก
  (Slitting Machine) ให้เป็นเหล็กแถบที่ได้ขนาดหน้ากว้างตามที่ต้องการ
  แล้วมาผ่านกระบวนการขึ้นรูปเป็นท่อเหล็กทรงกลม ซึ่งมีขนาดเส้นผ่านศูนย์กลางตั้งแต่ 0.375 นิ้ว
  ถึง 2.0 นิ้ว ความยาวมาตรฐาน 6 เมตร
  และความยาวตามที่ลูกค้าต้องการโดยมีความยาวสูงสุดไม่เกิน 8 เมตร บริษัทมีเครื่องจักรจำนวน
  4 เครื่อง กำลังการผลิตประมาณ 15,840 ตันต่อปี
  โดยบริษัทเน้นการผลิตท่อเหล็กตามคำสั่งซื้อของลูกค้า (Made to Order)

  ทั้งนี้ รายได้จากสินค้าเหล็กแผ่นชนิดม้วน เหล็กแผ่นแปรรูป และท่อเหล็กรีดเย็นของบริษัท ในปี
  2554 มาจากลูกค้าภายในประเทศทั้งสิ้น และเป็นรายได้ที่กระจายตัวมาจากลูกค้าหลายๆกลุ่ม
  หลายๆราย มิได้พึ่งพิงลูกค้ารายใดรายหนึ่งเกิน 30% ของรายได้รวม
  ซึ่งกลุ่มลูกค้าหลักๆของบริษัทได้แก่ ธุรกิจค้าส่ง, ค้าปลีกเหล็ก, รวมทั้ง
  อุตสาหกรรมต่อเนื่องต่างๆ เพื่อนำไปใช้เป็นวัตถุดิบในการผลิต โดย

-   อุตสาหกรรมยานยนต์ นำท่อเหล็กรีดเย็น และเหล็กแผ่น
    ไปใช้เป็นวัตถุดิบและส่วนประกอบในการผลิตชิ้นส่วนยานยนต์ เช่น
    นำไปใช้ผลิตโครงสร้างตัวถังรถยนต์ พื้นกระบะ ตัวถังภายนอกของรถยนต์
    ประตูรถยนต์และชิ้นส่วนยานยนต์ เป็นต้น

-   อุตสาหกรรมเฟอร์นิเจอร์ นำท่อเหล็กไปใช้เป็นโครงของเฟอร์นิเจอร์ชนิดต่าง ๆ เช่น โต๊ะ
    เก้าอี้ ฉากกั้นและใช้เหล็กแผ่นเป็นพื้นผิวเฟอร์นิเจอร์ เช่น ตู้ชนิดต่างๆ ชั้นวางของ
    และตู้นิรภัย เป็นต้น

-   อุตสาหกรรมเครื่องใช้ไฟฟ้า นำเหล็กแผ่นไปใช้เป็นส่วนประกอบในการผลิตเครื่องใช้ไฟฟ้า
    เช่น เครื่องซักผ้า เครื่องปรับอากาศ ตู้เย็น เป็นต้น

-   อุตสาหกรรมบรรจุภัณฑ์ นำเหล็กแผ่นรีดเย็นไปใช้ในการทำ ถังบรรจุอาหารขนาดใหญ่
    ภาชนะหุงต้ม ถังน้ำ ถังน้ำมัน แท้งค์น้ำ เป็นต้น

-   อุตสาหกรรมอื่นๆ ใช้เหล็กแผ่นเป็นชิ้นส่วนในการทำโครงสร้างวิศวกรรมต่างๆ
    และใช้เป็นพื้นผิวของสินค้าตามที่ลูกค้าต้องการ

  แผนภูมิ แสดงสัดส่วนรายได้การจำหน่ายผลิตภัณฑ์เหล็กแผ่นชนิดม้วน เหล็กแผ่นแปรรูป
  และท่อเหล็กแยกตามอุตสาหกรรมของบริษัท ในปี 2554

[]

การตลาดและภาวะการแข่งขัน

  แนวโน้มและภาวะอุตสาหกรรม

  ภาพรวมโครงสร้างอุตสาหกรรมเหล็ก

  อุตสาหกรรมเหล็กเป็นหนึ่งในอุตสาหกรรมพื้นฐานที่มีความสำคัญในการพัฒนาประเทศ
  เป็นอุตสาหกรรมที่มีโครงสร้างขนาดใหญ่และซับซ้อน รวมทั้งมีความหลากหลายของผลิตภัณฑ์
  โดยสามารถจำแนกอุตสาหกรรมเหล็กออกเป็น 3 ขั้น ได้แก่

  1. อุตสาหกรรมเหล็กขั้นต้น

  อุตสาหกรรมเหล็กขั้นต้น เหล็กขั้นต้น (Raw Steel Product)
  มีขั้นตอนในการผลิตเริ่มตั้งแต่การนำสินแร่เหล็ก (Iron Ore) มาผ่านกระบวนการ ถลุงเหล็ก
  (Iron Making) เพื่อเป็นการแยกเหล็กออกมาจากสินแร่เหล็ก เหล็กที่ได้จากการถลุงเรียก
  เหล็กถลุง (Pig Iron) และเหล็กพรุน (Sponge Iron)
  ซึ่งใช้เป็นวัตถุดิบพื้นฐานในการผลิตเหล็ก (Steel Making) อุตสาหกรรมเหล็กขั้นต้น
  เป็นการผลิตขนาดใหญ่ซึ่งต้องใช้เงินลงทุนสูง โดยประเทศไทยยังไม่มีการผลิตเหล็กในขั้นตอนนี้

  2. อุตสาหกรรมเหล็กขั้นกลาง

  อุตสาหกรรมเหล็กขั้นกลาง เหล็กขั้นกลาง (Semi-Finished Steel Products)
  เป็นการนำเหล็กขั้นต้นที่ได้ คือเหล็กถลุง เหล็กพรุน รวมทั้งเศษเหล็ก (Scrap)
  มาผ่านกระบวนการผลิตเหล็กกล้า (Steel Making)
  ซึ่งเป็นกระบวนการในการลดปริมาณของธาตุเจือปนและปรับปรุงส่วนผสมให้ได้ตามที่ต้องการ
  แล้วนำมาหลอม และหล่อออกมาเป็นผลิตภัณฑ์กึ่งสำเร็จรูป ผลิตภัณฑ์เหล็กขั้นกลางที่ได้จะมี
  เหล็กแท่งกลม (Billet) ซึ่งนำไปแปรรูปเป็นผลิตภัณฑ์เหล็กทรงยาว เช่น เหล็กเส้น ลวดเหล็ก
  เป็นต้น เหล็กแท่งแบน (Slab) นำไปแปรรูปเป็นผลิตภัณฑ์เหล็กทรงแบน เช่น เหล็ก
  แผ่นรีดร้อนและรีดเย็น นอกจากนี้ยังได้ผลิตภัณฑ์เหล็กแท่งใหญ่ (Bloom Beam)
  ซึ่งนำไปแปรรูปเป็นเหล็กโครงสร้างรูปพรรณ

  3. อุตสาหกรรมเหล็กขั้นปลาย

  อุตสาหกรรมเหล็กขั้นปลาย เหล็กขั้นปลาย (Finish Steel Products)
  เป็นการนำผลิตภัณฑ์ขั้นกลางที่ได้
  มาผ่านกระบวนการแปรรูปเหล็กที่ได้จากการหล่อเพื่อให้ได้เหล็กที่มีรูปร่างและขนาดตามที่ต้องการโดยการนำเหล็กแท่งแบน
  (Slab) มาแปรรูปด้วยการรีด โดยกระบวนการรีดมีทั้งแบบรีดร้อน และแบบรีดเย็น
  รวมไปถึงการเคลือบเหล็ก และนำมาหล่อรูปพรรณ (Foundry) เพื่อให้ได้ผลิตภัณฑ์สำเร็จรูป
  หรือกระบวนการแปรรูปเหล็กทรงยาวโดยการนำเหล็กแท่ง (Billet)
  ไปรีดเป็นเหล็กเส้นผลิตภัณฑ์ที่ได้จากขั้นตอนนี้จะนำไปใช้เป็นวัตถุดิบในการผลิตของอุตสาหกรรมเหล็กต่อเนื่องต่าง
  ๆ ซึ่งผลิตภัณฑ์เหล็กจากขั้นตอนนี้แบ่งออกตามรูปทรงของผลิตภัณฑ์ได้เป็น 2 ลักษณะ ดังนี้

  ผลิตภัณฑ์เหล็กทรงยาว (Long Products) ได้แก่ เหล็กเส้นกลม (Round Bar)
  เหล็กเส้นข้ออ้อย (Deformed Bar) เหล็กลวด (Wire Rod) เหล็กรูปพรรณ (Shape
  Steel) ซึ่งนำไปใช้ในอุตสาหกรรมก่อสร้างเป็นส่วนใหญ่
  โดยจะผ่านการผลิตจากการหลอมสินแร่เหล็ก (Pig Iron) หรือเศษเหล็ก
  ให้เป็นเหล็กแท่งเหลี่ยม ( Billet ) จากนั้นจึงนำไปรีดให้เป็นเส้น หรือเหล็กลวด

  ผลิตภัณฑ์เหล็กทรงแบน (Flat Products) ได้แก่ เหล็กแผ่นรีดร้อน (Hot Rolled Sheet)
  เหล็กแผ่นรีดเย็น (Cold Rolled Sheet) เหล็กแผ่นเคลือบชุบ (Coated Sheet)
  เหล็กแผ่นหนา (Hot Rolled Plate) ซึ่งนำไปใช้ในอุตสาหกรรมก่อสร้าง ผลิตท่อเหล็ก
  ตู้คอนเทนเนอร์ ถังแก๊ส รถยนต์ เครื่องใช้ไฟฟ้า และอุปกรณ์เฟอร์นิเจอร์

  แผนภาพแสดงโครงสร้างอุตสาหกรรมเหล็ก[1]

แนวโน้มอุตสาหกรรมเหล็กในประเทศ

สถาบันเหล็กและเหล็กกล้าแห่งประเทศไทยรายงานสถานการณ์เหล็กโดยรวมว่า ในปี 2554
ปริมาณการผลิตเหล็กและเหล็กกล้าที่สำคัญ ( ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดเย็น
เหล็กแผ่นเคลือบและท่อเหล็กเพื่อไม่ให้เกิดการนับซ้ำ ) มีประมาณ 7,031,505 เมตริกตัน ลดลง
ร้อยละ 6.04 เมื่อเทียบกับระยะเดียวกันของปีก่อน เนื่องจากการชะลอตัวลงของภาคการก่อสร้าง
และปริมาณสต๊อกที่เหลือค้างจากการเร่งผลิตในปีก่อน
 รวมไปถึงเป็นผลมาจากการนำเข้าเหล็กทั้งในกลุ่มของเหล็กเส้นและเหล็กแผ่นจากประเทศจีนเพิ่มมากขึ้น
เนื่องจากผู้นำเข้าได้รับสิทธิประโยชน์ทางภาษีสำหรับเหล็กอัลลอยด์
สำหรับผลิตภัณฑ์ที่มีการผลิตลดลงมากที่สุดในช่วงนี้ คือ เหล็กแผ่นรีดร้อน ลดลง ร้อยละ 13.61
รองลงมาคือ เหล็กแผ่นเคลือบสังกะสี ลดลง ร้อยละ 11.06 และเหล็กแผ่นรีดเย็น ลดลง ร้อยละ
7.65

ส่วนทางด้านปริมาณการใช้เหล็กและเหล็กกล้าในประเทศที่สำคัญในปี 2554 นั้น
สำนักงานเศรษฐกิจการเกษตร รายงานว่า มีตัวเลขประมาณ 12,597,555 เมตริกตัน
 ลดลงเล็กน้อย ร้อยละ 0.02 เมื่อเทียบกับช่วงเดียวกันของปีก่อน
 โดยเป็นผลมาจากความต้องการใช้ในประเทศของเหล็กทรงแบน ลดลงเล็กน้อย ร้อยละ 0.17
เนื่องจากผลกระทบจากน้ำท่วมตั้งแต่ช่วงปลายเดือนกันยายน  ทำให้อุตสาหกรรมต่อเนื่อง เช่น
ยานยนต์ เครื่องใช้ไฟฟ้า มีความต้องการใช้ที่ลดลง
สำหรับเหล็กทรงยาวมีปริมาณการใช้ในประเทศเพิ่มขึ้นเล็กน้อย ร้อยละ 0.33
เนื่องจากสถานการณ์อุตสาหกรรมก่อสร้างยังคงอยู่ในระดับทรงตัว

สำหรับมูลค่าและปริมาณการนำเข้าเหล็กและเหล็กกล้าที่สำคัญในปี 2554  มีจำนวนประมาณ
303,050 ล้านบาท  และ 10,272,393 เมตริกตัน  โดยมูลค่าการนำเข้าเพิ่มขึ้น ร้อยละ 9.22
แต่ปริมาณการนำเข้ากลับลดลง ร้อยละ 3.14  โดยประเทศที่มีการนำเข้ามากที่สุด ได้แก่
ประเทศญี่ปุ่นและรัสเซีย  มูลค่าและปริมาณการส่งออกเหล็กและเหล็กกล้าที่สำคัญในปี 2554
 มีจำนวนประมาณ 40,180 ล้านบาท  และ 1,246,424 เมตริกตัน
 โดยมูลค่าและปริมาณการส่งออกลดลง ร้อยละ 12.23 และ 19.85 ตามลำดับ

สำหรับสถานการณ์ราคาเหล็กในตลาดโลก พบว่าจากการที่ราคาวัตถุดิบ เช่น
เศษเหล็กที่ปรับลดลงทำให้แนวโน้มราคาผลิตภัณฑ์เหล็กปรับลดลงด้วย
 ส่วนหนึ่งเป็นผลมาจากสถานการณ์เศรษฐกิจของหลายประเทศของโลก เช่น ประเทศในแถบยุโรป
จีน ที่ยังคงชะลอตัวอยู่ทำให้ความต้องการเหล็กของโลกลดลง

ด้านเนวโน้มสถานการณ์อุตสาหกรรมเหล็กในปี 2555 คาดว่า
ในส่วนของกลุ่มเหล็กทรงยาวซึ่งใช้ในภาคการก่อสร้างจะขยายตัวขึ้น
ส่วนหนึ่งเพื่อเร่งซ่อมแซมสาธารณูปโภคและบ้านเรือนที่เสียหายจากภาวะอุทกภัยในประเทศ
นอกจากนี้ยังเป็นการผลิตเพิ่มขึ้นเพื่อรักษาระดับสต๊อกที่ลดลงในช่วงปลายปี 2554
 สำหรับในส่วนของเหล็กทรงแบนคาดการณ์ว่าการผลิตและความต้องการใช้ในประเทศจะลดลงเนื่องจากนิคมอุตสาหกรรมหลายนิคมซึ่งเป็นที่ตั้งของโรงงานอุตสาหกรรมต่อเนื่อง
เช่น ยานยนต์ เครื่องใช้ไฟฟ้า ได้รับผลกระทบจากน้ำท่วมส่งผลให้ความต้องการใช้เหล็กลดลงด้วย

กฎระเบียบและข้อบังคับที่เกี่ยวข้องกับอุตสาหกรรมเหล็กในประเทศไทย

1)  การออกมาตรฐานผลิตภัณฑ์อุตสาหกรรม (ม.อ.ก.) ภาคบังคับสำหรับผลิตภัณฑ์เหล็กมีทั้งหมด
    19 ประเภท ดังนี้

+-------+----------+-----------------------------------+--------------+
|       | เลขที่มอก. | รายละเอียด                         | วันที่บังคับใช้    |
+-------+----------+-----------------------------------+--------------+
| 1     | 20-2543  |   ------------------------------  | 23 ส.ค.2544  |
|       |          |   เหล็กเส้นเสริมคอนกรีต : เหล็กเส้นกลม  |              |
|       |          |                                   |              |
|       |          |   Steel bars for reinforced       |              |
|       |          |   concrete : round bars           |              |
|       |          |   ------------------------------  |              |
+-------+----------+-----------------------------------+--------------+
| 2     | 24-2548  |   ------------------------------  | 28 ก.ค.2548  |
|       |          |   เหล็กเส้นเสริมคอนกรีต : เหล็กข้ออ้อย   |              |
|       |          |                                   |              |
|       |          |   Steel bars for reinforced       |              |
|       |          |   concrete: deformed bars         |              |
|       |          |   ------------------------------  |              |
+-------+----------+-----------------------------------+--------------+
| 3     | 95-2540  |   ------------------------------  | 19 มี.ค.2541  |
|       |          |   ลวดเหล็กกล้าสำหรับคอนกรีตอัดแรง      |              |
|       |          |                                   |              |
|       |          |   Steel wires for prestressed     |              |
|       |          |   concrete                        |              |
|       |          |   ------------------------------  |              |
+-------+----------+-----------------------------------+--------------+
| 4     | 348-2540 |   ------------------------------  | 19 มี.ค.2541  |
|       |          |   เหล็กลวดคาร์บอนต่ำ                 |              |
|       |          |                                   |              |
|       |          |   Low carbon steel wire rods      |              |
|       |          |   ------------------------------  |              |
+-------+----------+-----------------------------------+--------------+
| 5     | 420-2540 |   -                               | 19 มี.ค.2541  |
|       |          | --------------------------------- |              |
|       |          |                                   |              |
|       |          |  ลวดเหล็กกล้าตีเกลียวสำหรับคอนกรีตอัดแรง |              |
|       |          |                                   |              |
|       |          |   Steel wires strands for         |              |
|       |          |   prestressed concrete            |              |
|       |          |   -                               |              |
|       |          | --------------------------------- |              |
+-------+----------+-----------------------------------+--------------+
| 6     | 528-2548 |   ------------------------------  | 17 ต.ค.2550  |
|       |          |   เหล็กกล้าคาร์บอนทรงแบนรีดร้อน        |              |
|       |          |   สำหรับงานทั่วไปและงานขึ้นรูป          |              |
|       |          |                                   |              |
|       |          |   Hot rolled flat carbon steel    |              |
|       |          |   of commercial and drawing       |              |
|       |          |   qualities                       |              |
|       |          |   ------------------------------  |              |
+-------+----------+-----------------------------------+--------------+
| 7     | 1        |   ------------------------------  | 29 ต.ค.2539  |
|       | 227-2539 |   เหล็กโครงสร้างรูปพรรณรีดร้อน         |              |
|       |          |                                   |              |
|       |          |   Hot rolled structural steel     |              |
|       |          |   sections                        |              |
|       |          |   ------------------------------  |              |
+-------+----------+-----------------------------------+--------------+
| 8     | 1        |   ------------------------------  | 17 ต.ค.2550  |
|       | 228-2549 |   เหล็กโครงสร้างรูปพรรณขึ้นรูปเย็น       |              |
|       |          |                                   |              |
|       |          |   Cold formed structural steel    |              |
|       |          |   sections                        |              |
|       |          |   ------------------------------  |              |
+-------+----------+-----------------------------------+--------------+
| 9     | 1        |   ------------------------------  | 29 ต.ค.2539  |
|       | 390-2539 |   เข็มพืดเหล็กกล้ารีดร้อน               |              |
|       |          |                                   |              |
|       |          |   Hot rolled steel sheet piles    |              |
|       |          |   ------------------------------  |              |
+-------+----------+-----------------------------------+--------------+
| 10    | 1        |   ------------------------------  | 24 ต.ค.2542  |
|       | 479-2541 |   เหล็กกล้าคาร์บอนรีดร้อนแผ่นม้วน        |              |
|       |          |   แผ่นแถบ แผ่นหนา และแผ่นบาง         |              |
|       |          |   สำหรับงานโครงสร้างทั่วไป            |              |
|       |          |                                   |              |
|       |          |   Hot-rolled carbon steel coil,   |              |
|       |          |   strip, plate and sheet for      |              |
|       |          |   general structure               |              |
|       |          |   ------------------------------  |              |
+-------+----------+-----------------------------------+--------------+
| 11    | 1        |   ------------------------------  | 6 ก.ค.2543   |
|       | 499-2541 |   เหล็กกล้าคาร์บอนรีดร้อน แผ่นม้วน       |              |
|       |          |   แผ่นแถบ แผ่นหนา และแผ่นบาง         |              |
|       |          |   สำหรับงานโครงสร้างเชื่อมประกอบ      |              |
|       |          |                                   |              |
|       |          |   Hot-rolled carbon steel coil,   |              |
|       |          |   strip, plate and sheet for      |              |
|       |          |   welded structure                |              |
|       |          |   ------------------------------  |              |
+-------+----------+-----------------------------------+--------------+
| 12    | 1        |   ------------------------------  | 19 มี.ค.2553  |
|       | 501-2552 |   เหล็กกล้าคาร์บอนทรงแบนรีดร้อน        |              |
|       |          |   สำหรับงานโครงสร้างเครื่องจักรกล      |              |
|       |          |                                   |              |
|       |          |   Hot rolled flat carbon steel    |              |
|       |          |   for machine structure           |              |
|       |          |   ------------------------------  |              |
+-------+----------+-----------------------------------+--------------+
| 13    | 1        |   ------------------------------  | 30 ธ.ค.2542  |
|       | 735-2542 |   เหล็กกล้าคาร์บอนรีดร้อนแผ่นม้วน        |              |
|       |          |   และแผ่นแถบสำหรับงานท่อ             |              |
|       |          |                                   |              |
|       |          |   Hot-rolled carbon steel coil    |              |
|       |          |   and strip for pipes and tubes   |              |
|       |          |   ------------------------------  |              |
+-------+----------+-----------------------------------+--------------+
| 14    | 1        |   ------------------------------  | 31 ส.ค.2543  |
|       | 884-2542 |   เหล็กกล้ารีดร้อนทนแรงดึงสูงแผ่นม้วน     |              |
|       |          |   แผ่นแถบ แผ่นหนา และแผ่นบาง         |              |
|       |          |   ที่ปรับปรุงสมบัติการขึ้นรูป              |              |
|       |          |   สำหรับงานโครงสร้างรถยนต์           |              |
|       |          |                                   |              |
|       |          |   Hot - rolled high strength      |              |
|       |          |   steel coil strip plate and      |              |
|       |          |   sheet with improved             |              |
|       |          |   formability for automobile      |              |
|       |          |   structural uses                 |              |
|       |          |   ------------------------------  |              |
+-------+----------+-----------------------------------+--------------+
| 15    | 1        |   ------------------------------  | 22 พ.ย.2544  |
|       | 999-2543 |   เหล็กกล้ารีดร้อนแผ่นม้วน แผ่นแถบ       |              |
|       |          |   แผ่นหนา และแผ่นบาง                |              |
|       |          |   สำหรับงานโครงสร้างรถยนต์           |              |
|       |          |                                   |              |
|       |          |   Hot - rolled steel coil plate   |              |
|       |          |   and sheet for automobile        |              |
|       |          |   structural uses                 |              |
|       |          |   ------------------------------  |              |
+-------+----------+-----------------------------------+--------------+
| 16    | 2        |   ------------------------------  | 22 พ.ย.2544  |
|       | 011-2543 |   เหล็กกล้ารีดร้อนแผ่นม้วน แผ่นแถบ       |              |
|       |          |   แผ่นหนา และแผ่นบาง                |              |
|       |          |   ที่ต้านการกัดกร่อนได้ดีในบรรยากาศ      |              |
|       |          |                                   |              |
|       |          |   Superior atmospheric corrosion  |              |
|       |          |   resisting hot - rolled steel    |              |
|       |          |   coil strip plate and sheet      |              |
|       |          |   ------------------------------  |              |
+-------+----------+-----------------------------------+--------------+
| 17    | 2        |   ------------------------------  | 6 ก.ย.2544   |
|       | 012-2543 |   เหล็กกล้าคาร์บอนรีดเย็น แผ่นม้วน       |              |
|       |          |   แผ่นแถบ และแผ่นตัด                 |              |
|       |          |   สำหรับงานทั่วไปและงานขึ้นรูป          |              |
|       |          |                                   |              |
|       |          |   Cold reduced carbon steel       |              |
|       |          |   coil, strip and sheet of        |              |
|       |          |   commercial and drawing          |              |
|       |          |   qualities                       |              |
|       |          |   ------------------------------  |              |
+-------+----------+-----------------------------------+--------------+
| 18    | 2        |   ------------------------------  | 25 เม.ย.2545 |
|       | 060-2543 |   เหล็กกล้าคาร์บอนรีดร้อนแผ่นม้วน        |              |
|       |          |   แผ่นแถบ แผ่นหนา และแผ่นบาง         |              |
|       |          |   สำหรับงานถังก๊าซ                   |              |
|       |          |                                   |              |
|       |          |   Hot - rolled carbon steel coil  |              |
|       |          |   strip plate and sheet for gas   |              |
|       |          |   cylinders                       |              |
|       |          |   ------------------------------  |              |
+-------+----------+-----------------------------------+--------------+
| 19    | 2        |   ------------------------------  | 28 ส.ค.2546  |
|       | 140-2546 |   เหล็กกล้ารีดเย็นแผ่นม้วน แผ่นแถบ       |              |
|       |          |   และแผ่นตัดสำหรับงานรถยนต์           |              |
|       |          |                                   |              |
|       |          |   Cold rolled steel coil strip    |              |
|       |          |   and sheet for automobiles uses  |              |
|       |          |   ------------------------------  |              |
+-------+----------+-----------------------------------+--------------+

  ที่มา : สำนักงานมาตรฐานผลิตภัณฑ์อุตสาหกรรม

2)  การออกมาตรการตอบโต้การทุ่มตลาด (Anti-Dumping : AD) ของกรมการค้าต่างประเทศ
    กระทรวงพาณิชย์
    ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.
    2542
    ทางคณะกรรมการพิจารณาการทุ่มตลาดและการอุดหนุนได้พิจารณาทบทวนต่ออายุการมาตรการตอบโต้การทุ่มตลาดของเหล็กรีดร้อนโดยการเก็บอากรเหล็กแผ่นรีดร้อนชนิดเป็นม้วน
    และไม่เป็นม้วนจาก 16 ประเทศ ได้แก่ ประเทศญี่ปุ่น สาธารณรัฐแอฟริกาใต้
    สหพันธรัฐรัสเซีย สาธารณรัฐ คาซัคสถาน สาธารณรัฐอินเดีย สาธารณรัฐเกาหลี ไต้หวัน
    สาธารณรัฐเวเนซูเอลา สาธารณรัฐอาร์เจนตินา ประเทศยูเครน
    สาธารณรัฐประชาธิปไตยประชาชนแอลจีเรีย สาธารณรัฐอินโดนีเซีย สาธารณรัฐสโลวัก
    ประเทศโรมาเนีย ประเทศมาเลเซีย และสาธารณรัฐประชาชนจีน
    พร้อมทั้งการเปิดการไต่สวนการทุ่มตลาดสินค้าเหล็กแผ่นรีดร้อนเจือโบรอนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีน
    โดยให้กรมศุลกากรเรียกหลักประกันอากรเป็นหนังสือค้ำประกันจากธนาคารพาณิชย์เป็นการชั่วคราว
    นอกจากนี้ยังมีการเปิดไต่สวนการทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อน
    เหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐประชาชนจีน
    สาธารณรัฐเกาหลี และไต้หวัน

ทั้งนี้
มาตรการตอบโต้การทุ่มตลาดดังกล่าวมีผลให้ราคาสินค้าจากต่างประเทศมีราคาสูงกว่าเหล็กแผ่นรีดร้อนที่ผลิตในประเทศ
ส่งผลให้การแข่งขันด้านราคาของเหล็กลดลง อย่างไรก็ตาม
ในกรณีที่ราคาวัตถุดิบในประเทศมีความผันผวนสูงหรือเกิดภาวะขาดแคลนวัตถุดิบในประเทศ
บริษัทยังคงมีแผนการสั่งซื้อวัตถุดิบจากผู้ผลิตต่างประเทศ ในหลายๆประเทศ
รวมไปถึงประเทศที่ไม่ได้รับผลกระทบจากมาตรการตอบโต้การทุ่มตลาดดังกล่าว
ดังนั้นบริษัทจึงไม่ได้ประสบปัญหาในเรื่องการจัดหาวัตถุดิบและยังคงรักษาระดับความสามารถในการแข่งขันได้อย่างต่อเนื่อง

ภาวะการแข่งขัน

  1) ภาวะการแข่งขันศูนย์บริการเหล็ก

  จากการประเมินสภาวะการแข่งขันศูนย์บริการเหล็กโดยผู้บริหารของบริษัท
  ปัจจุบันประเทศไทยมีบริษัทที่เปิดศูนย์บริการเหล็กประมาณ 30 บริษัท
  โดยมีผู้ประกอบการที่มีธุรกิจใกล้เคียงกันและมีผลิตภัณฑ์เหล็กแผ่นรีดเย็นเป็นหลักมีจำนวนประมาณ
  20 ราย เป็นผู้ประกอบการไทยจำนวน 10 ราย และผู้ประกอบการร่วมทุนต่างประเทศจำนวน
  10 ราย
  ซึ่งปกติกลุ่มผู้ประกอบการร่วมทุนต่างประเทศจะให้บริการและจำหน่ายผลิตภัณฑ์แก่กลุ่มลูกค้าร่วมทุนต่างประเทศเท่านั้น
  ในปี 2554 สภาพการแข่งขันของตลาดศูนย์บริการเหล็กโดยทั่วไปไม่รุนแรงมากนัก
  เนื่องจากศูนย์บริการเหล็กแข่งขันทางด้านคุณภาพและการให้บริการเป็นหลัก
  โดยแต่ละบริษัทจะมีกลุ่มลูกค้าที่แตกต่างกัน ทั้งนี้บริษัทมีความได้เปรียบคู่แข่งขันในเรื่องของ
  เครื่องจักร ที่ควบคุมโดยระบบคอมพิวเตอร์ซึ่งมีความแม่นยำสูง
  รวมทั้งมีจำนวนเครื่องจักรมากพอและเครื่องจักรที่มีความหลากหลายในการตอบสนองความต้องการของลูกค้าในอุตสาหกรรมต่างๆได้
  โดยในปี 2554 บริษัทมีปริมาณการจำหน่ายผลิตภัณฑ์เหล็กแผ่นทุกประเภทประมาณ 117,922 ตัน
  และปัจจุบันบริษัทมีกำลังการแปรรูปเหล็กแผ่นประมาณ 200,000 ตันต่อปี
  โดยมีการใช้กำลังการผลิต ณ ปัจจุบันประมาณร้อยละ 80 ของกำลังการผลิตทั้งหมด

2) ภาวะการแข่งขันธุรกิจผลิตท่อเหล็กรีดเย็น

  ผู้บริหารของบริษัทได้ประเมินภาวะการแข่งขันของธุรกิจผลิตท่อเหล็กรีดเย็นว่า ธุรกิจผลิต
  ท่อเหล็กรีดเย็น ในประเทศไทยมีผู้ประกอบการ ทั้งขนาดเล็ก กลาง และใหญ่
  ซึ่งแบ่งขนาดตามจำนวนของเครื่องจักรในโรงงาน โดยมีผู้ประกอบการจำนวนประมาณ 15 ราย
  ส่วนใหญ่เป็นผู้ประกอบการต่างประเทศ
  ปริมาณการผลิตท่อเหล็กรีดเย็นของกลุ่มผู้ประกอบการไทยประมาณ 100,000 ตันต่อปี
  บริษัทมีความได้เปรียบคู่แข่งขันเนื่องจากมีเครื่องจักรที่ทันสมัย
  สามารถผลิตท่อเหล็กรีดเย็นที่มีคุณภาพ เหมาะสำหรับอุตสาหกรรม
  ยานยนต์ที่ต้องการท่อเหล็กที่มีคุณภาพสูง บริษัทอยู่ในขั้นเริ่มต้นของธุรกิจ
  เริ่มผลิตท่อเหล็กรีดเย็นในเดือนตุลาคม ปี 2548
  สำหรับสภาพการแข่งขันโดยทั่วไปนั้นตลาดท่อเหล็กมีการแข่งขันด้านคุณภาพเป็นหลัก
  ปัจจุบันการผลิตท่อเหล็กรีดเย็นมีการแข่งขันไม่สูงมาก
  เนื่องจากปริมาณความต้องการในการใช้ท่อเหล็กมีมากกว่าปริมาณการผลิตท่อเหล็กภายในประเทศ
  รวมทั้งการผลิตท่อเหล็กให้ได้คุณภาพต้องใช้เครื่องจักรที่มีคุณภาพและเครื่องจักรที่มีเทคโนโลยีที่มีความทันสมัยในการผลิต
  ปัจจุบัน บริษัทอยู่ระหว่างการติดตั้งเครื่องจักรแปรรูปสำหรับเพิ่มคุณภาพท่อเหล็ก (End-Facing
  Machine) อีกจำนวน 1 เครื่อง สำหรับใช้ในการตกแต่งหัวท่อให้ได้งานที่ประณีตมากขึ้น
  เพื่อรองรับกลุ่มลูกค้าระดับพรีเมี่ยมในตลาดดังกล่าว

กลยุทธ์การตลาด

  1) กลยุทธ์ทางด้านคุณภาพของผลิตภัณฑ์ บริษัทมุ่งเน้นในการให้บริการแปรรูปเหล็กที่มีคุณภาพ
  จากเครื่องจักรในการแปรรูปและการผลิตที่ทันสมัย รวมทั้งบริษัทได้รับมาตรฐาน มอก.528-2548
  ซึ่งเป็นมาตรฐานสำหรับผลิตภัณฑ์เหล็กกล้าคาร์บอนทรงแบนรีดร้อน สำหรับงานทั่วไปและงานขึ้นรูป
  มาตรฐาน มอก. 1479-2541 สำหรับผลิตภัณฑ์เหล็กกล้าคาร์บอนรีดร้อนแผ่นม้วน แผ่นแถบ
  แผ่นหนา และแผ่นบาง สำหรับงานโครงสร้างทั่วไป และมาตรฐาน มอก.2012-2543
  สำหรับผลิตภัณฑ์เหล็กกล้าคาร์บอนรีดเย็นแผ่นม้วน แผ่นแถบ และแผ่นตัด
  สำหรับงานทั่วไปและงานขึ้นรูป นอกจากการรับรองคุณภาพดังกล่าวจากกระทรวงอุตสาหกรรมแล้ว
  บริษัทยังได้รับการรับรองระบบการจัดการคุณภาพ ISO 9001
  ทำให้คุณภาพของการแปรรูปผลิตภัณฑ์เหล็กของบริษัทเป็นที่ยอมรับจากกลุ่มลูกค้ามาโดยตลอด

  2) กลยุทธ์ทางด้านความหลากหลายของผลิตภัณฑ์
  บริษัทมีเครื่องจักรในการแปรรูปเหล็กที่ทันสมัยและมีจำนวนเพียงพอในการแปรรูปเหล็กแผ่นชนิดม้วนให้ได้ขนาดเหล็กแผ่นหรือเหล็กแถบตามที่ลูกค้าต้องการ
  สามารถตอบสนองความต้องการที่หลากหลายของลูกค้าในแต่ละกลุ่มอุตสาหกรรมได้อย่างเพียงพอ

  3) กลยุทธ์ทางด้านการบริหารคลังสินค้า
  บริษัทมีการจัดหาผลิตภัณฑ์เหล็กแผ่นชนิดม้วนทั้งจากผู้ผลิตภายในประเทศและผู้ผลิตต่างประเทศ
  เพื่อสร้างความสมดุลในการบริหารต้นทุนและการสต็อควัตถุดิบ
  ทำให้บริษัทสามารถตอบสนองความต้องการของลูกค้าได้ตลอด
  รวมทั้งบริษัทมีการบริหารสินค้าคงเหลืออย่างมีคุณภาพและตามมาตรฐาน
  ทำให้บริษัทสามารถตรวจสอบสินค้าคงเหลือของบริษัทได้ตลอดเวลาและบริหารการควบคุมสินค้าคงเหลือได้อย่างมีประสิทธิภาพ
  โดยบริษัทมีนโยบายในการสต็อควัตถุดิบให้สามารถตอบสนองความต้องการของลูกค้าได้ในช่วงเวลาประมาณ
  2-3 เดือน

  4) กลยุทธ์ทางด้านการบริการจัดส่ง
  นอกจากการผลิตและแปรรูปให้ได้คุณภาพตามความต้องการของลูกค้า
  บริษัทได้จัดให้มีบริการจัดส่งที่รวดเร็วและตรงต่อเวลาตามความต้องการของลูกค้า โดย
  บริษัทมีรถบรรทุกในการจัดส่งสินค้าประมาณ 30 คัน
  เพื่อใช้ในการบริการขนส่งสินค้าโดยตรงแก่ลูกค้า
  ซึ่งเป็นส่วนสำคัญในการบริหารเวลาและต้นทุนในการขนส่งของลูกค้าและบริษัท
  ทั้งนี้บริษัทยังมีการสอบถามถึงรูปแบบและปริมาณความต้องการของสินค้า
  เพื่อใช้ในการวางแผนการผลิตและแผนการจัดเก็บสินค้าคงคลังแต่ละประเภท
  เพื่อให้มีสินค้าเพียงพอที่จะตอบสนองความต้องการของลูกค้าได้อย่างมีประสิทธิภาพและต่อเนื่อง
  นอกจากนี้ บริษัทได้จัดให้เจ้าหน้าที่การตลาดออกพบลูกค้าอย่างสม่ำเสมอ
  เพื่อสอบถามถึงความพึงพอใจของลูกค้าและสามารถปรับเปลี่ยนรูปแบบของผลิตภัณฑ์ได้อย่างรวดเร็วทันต่อความต้องการของลูกค้าและสร้างความพึงพอใจให้กับลูกค้าในระยะยาว

5)  กลยุทธ์ด้านบริการหลังการขาย
    บริษัทจัดให้มีพนักงานเข้าตรวจสอบผลิตภัณฑ์ในทันทีถ้ามีการคืนหรือการเปลี่ยนสินค้า
    โดยพนักงานของบริษัทจะทำการตรวจสอบถึงปัญหาของผลิตภัณฑ์เพื่อให้ทราบที่มาของสาเหตุ
    หากปัญหาที่เกิดขึ้นเกิดจากความผิดพลาดของเครื่องมือหรือจากกระบวนการใดๆของบริษัท
    บริษัทรับผิดชอบและดำเนินการแก้ไขหากปัญหาที่เกิดขึ้นสามารถแก้ไขได้หรือจัดส่งสินค้าใหม่ให้แก่ลูกค้า
    ทั้งนี้ถ้าพนักงานของบริษัทตรวจสอบแล้ว พบว่าปัญหาที่เกิดขึ้นเนื่องมาจากวัตถุดิบต้นทาง
    บริษัทจะแจ้งผู้ผลิต
    เพื่อทำการเรียกร้องการชดเชยความเสียหายที่เกิดขึ้นของวัตถุดิบจากผู้ผลิตต่อไป

ลักษณะของลูกค้าและกลุ่มลูกค้าเป้าหมาย

ฐานลูกค้าส่วนใหญ่ของบริษัทอยู่ในเขตกรุงเทพฯ และปริมณฑล
บริษัททำการจัดจำหน่ายผลิตภัณฑ์และให้บริการแก่ลูกค้า โดยผ่านศูนย์บริการและพนักงานขาย

กลุ่มลูกค้าเป้าหมายของบริษัทแบ่งเป็น 2 กลุ่มตามลักษณะธุรกิจคือ

1) ผู้ค้าส่ง (Wholesaler) บริษัทจัดจำหน่ายและให้บริการแปรรูปผลิตภัณฑ์เหล็กแผ่นแก่กลุ่มผู้ค้าส่ง
ซึ่งได้แก่ ศูนย์บริการจำหน่ายเหล็กและร้านค้าเหล็ก โดยผ่านศูนย์บริการเหล็กและพนักงานขาย
ของบริษัท
ซึ่งผู้ค้าส่งจะทำการจัดจำหน่ายและกระจายผลิตภัณฑ์เหล็กแผ่นของบริษัทให้แก่ร้านค้าปลีกทั่วประเทศ
เป็นการลดภาระค่าใช้จ่ายของบริษัทในการขยายสาขาและลดความเสี่ยงจากการจัดเก็บวัตถุดิบจำนวนมากของบริษัท
โดยบริษัทจำหน่ายเหล็กแผ่นชนิดม้วนและเหล็กแผ่นแปรรูปของบริษัท ให้แก่ผู้ค้าส่ง
คิดเป็นสัดส่วนประมาณร้อยละ 26.38 ของรายได้รวมในปี 2553 และร้อยละ 34.07
ของรายได้รวมในปี 2554
มีปริมาณมากขึ้นเนื่องจากทางบริษัทได้ขยายช่องทางจำหน่ายไปยังร้านค้าเหล็กเพิ่มมากขึ้น

2) ผู้ผลิตในอุตสาหกรรมต่างๆ บริษัทให้บริการจัดหาและบริการแปรรูปผลิตภัณฑ์เหล็กแผ่นชนิดม้วน
และท่อเหล็กให้แก่ลูกค้าในแต่ละอุตสาหกรรม ซึ่งมีความต้องการในการใช้เหล็กที่ต่างกันทั้งชนิด และ
ขนาดความกว้างและความยาวของเหล็กแผ่น

-   อุตสาหกรรมยานยนต์ ลักษณะลูกค้ากลุ่มนี้ ได้แก่ บริษัทผู้ผลิตชิ้นส่วนยานยนต์
    บริษัทจำหน่ายเหล็กแผ่นชนิดม้วนและเหล็กแผ่นแปรรูปของบริษัท ให้แก่ลูกค้ากลุ่มนี้
    คิดเป็นสัดส่วนประมาณร้อยละ 30.05 ของรายได้รวมในปี 2553 และร้อยละ 25.70
    ของรายได้รวมในปี 2554 คิดเป็นสัดส่วนที่ปรับลดลงเนื่องจากในปี 2554
    อุตสาหกรรมยานยนต์ได้รับผลกระทบจาก 2 เหตุการณ์ใหญ่ คือ เหตุการณ์สึนามิ ที่ญี่ปุ่น
    ในไตรมาสแรก และเหตุการณ์น้ำท่วมใหญ่ในประเทศไทย ในไตรมาสสุดท้าย
    ส่งผลให้กำลังการผลิตของอุตสาหกรรมยานยนต์โดยรวมทั้งปีปรับลดลง

-   อุตสาหกรรมเครื่องใช้ไฟฟ้า
    ลูกค้ากลุ่มนี้คือบริษัทผลิตเครื่องใช้ไฟฟ้าที่นำเหล็กแผ่นไปใช้เป็นส่วนประกอบในการผลิตเครื่องใช้ไฟฟ้าสำหรับใช้ในสำนักงานและในครัวเรือน
    เช่น เครื่องปรับอากาศ ตู้ไฟ รางไฟ ลำโพง หม้อหุงข้าว และพัดลม
    โดยมีสัดส่วนในการจำหน่ายเหล็กแผ่นชนิดม้วนและเหล็กแผ่นแปรรูปของบริษัท ให้แก่ลูกค้ากลุ่มนี้
    คิดเป็นสัดส่วนประมาณร้อยละ 10.06 ของรายได้รวมในปี 2553 และร้อยละ 8.76
    ของรายได้รวมในปี 2554

-   อุตสาหกรรมเฟอร์นิเจอร์
    บริษัทผู้ผลิตเฟอร์นิเจอร์สำหรับใช้และตกแต่งในอาคารสำนักงานและที่พักอาศัย เช่น
    ตู้เก็บเอกสาร โต๊ะ เก้าอี้ ชั้นวางของ ลูกบิดประตู เป็นต้น
    โดยมีสัดส่วนในการจำหน่ายเหล็กแผ่นชนิดม้วนและเหล็กแผ่นแปรรูปของบริษัท ให้แก่ลูกค้ากลุ่มนี้
    คิดเป็นสัดส่วนประมาณร้อยละ 17.71 ของรายได้รวมในปี 2553 และร้อยละ 16.76
    ของรายได้รวมในปี 2554

-   อุตสาหกรรมท่อเหล็กและถังเหล็ก
    บริษัทผลิตท่อเหล็กหรือถังเหล็กเพื่อใช้ในอุตสาหกรรมต่อเนื่องต่างๆ เช่นอุตสาหกรรมก่อสร้าง
    อุตสาหกรรมยานยนต์ อุตสาหกรรมเฟอร์นิเจอร์
    โดยมีสัดส่วนในการจำหน่ายเหล็กแผ่นชนิดม้วนและเหล็กแผ่นแปรรูปของบริษัท ให้แก่ลูกค้ากลุ่มนี้
    คิดเป็นสัดส่วนประมาณร้อยละ 3.50 ของรายได้รวมในปี 2553 และร้อยละ 2.96
    ของรายได้รวมในปี 2554

-   อุตสาหกรรมอื่นๆ
    บริษัทผู้ผลิตที่นำเหล็กไปใช้เป็นวัตถุดิบในการผลิตสินค้าหรือเป็นส่วนประกอบของสินค้า เช่น
    บริษัทผู้ผลิตจักรยาน บริษัทผลิตบรรจุภัณฑ์ เครื่องใช้ครัวเรือน
    เป็นต้นโดยมีสัดส่วนในการจำหน่ายเหล็กแผ่นชนิดม้วนและเหล็กแผ่นแปรรูปของบริษัท
    ให้แก่ลูกค้ากลุ่มนี้คิดเป็นสัดส่วนประมาณร้อยละ 12.30 ของรายได้รวมในปี 2553 และร้อยละ
    11.76 ของรายได้รวมในปี 2554

เนื่องจากในปี 2554 ทางบริษัทได้เพิ่มการจำหน่ายสินค้าไปยังกลุ่มลูกค้าผู้ค้าส่งมากขึ้น
เพื่อทดแทนรายได้ที่ลดลงจากอุตสาหกรรมยานยนต์ เนื่องจากเหตุการณ์สึนามิที่ญี่ปุ่น
และน้ำท่วมใหญ่ในประเทศไทย
ได้สร้างความเสียหายทั้งทางตรงและทางอ้อมต่ออุตสาหกรรมยายนต์เป็นอย่างมาก
โดยในไตรมาสแรกอุตสาหกรรมยานยนต์ไม่สามารถผลิตได้เต็มที่เนื่องจากต้องรอชิ้นส่วนสำคัญบางส่วนจากประเทศญี่ปุ่น
ขณะที่ในไตรมาสที่สี่ ประเทศไทยประสบกับปัญหาน้ำท่วมใหญ่ บริษัทส่วนใหญ่ที่ไม่ประสบภัยมากนัก
ยังต้องหยุดการผลิตนานกว่าสองเดือน ส่วนบริษัทที่ประสบภัยน้ำท่วม
บางรายยังคงไม่สามารถกลับมาดำเนินการผลิตได้เต็มกำลังในปัจจุบัน
ทำให้ภาคการผลิตในทุกอุตสาหกรรมปรับตัวลดลงมามากในช่วงปลายปี 2554
ดังนั้นทางบริษัทจึงได้พยายามหาช่องทางจำหน่ายสินค้าไปยังกลุ่มผู้ค้าส่งมากขึ้น
อันเป็นการปรับกลยุทธ์ทางการตลาดเพื่อให้บริษัทสามารถรักษายอดการผลิตและการขายให้อยู่ในระดับที่ดีได้อย่างต่อเนื่อง

ตารางแสดงยอดขายและสัดส่วนการจำหน่ายเหล็กแผ่นชนิดม้วนและเหล็กแผ่นแปรรูปของบริษัทแยกตามกลุ่มลูกค้าในปี
2553 และ ปี 2554
(ไม่รวมรายได้จากการให้บริการรับจ้างแปรรูปเหล็กแผ่นชนิดม้วนและรายได้อื่น)

+-------------------------------+--------+--------+---------+--------+
| ประเภทธุรกิจของลูกค้า             | ปี 2553 |        | ปี 2554  |        |
+-------------------------------+--------+--------+---------+--------+
|                               | ล้านบาท | ร้อยละ  | ล้านบาท  | ร้อยละ  |
+-------------------------------+--------+--------+---------+--------+
| 1. ผู้ค้าส่ง (Wholesaler)         | 693.4  | 26.38  | 1,131.0 | 34.07  |
+-------------------------------+--------+--------+---------+--------+
| 2. ผู้ผลิตในอุตสาหกรรมต่างๆ        | 790.0  | 30.05  | 853.3   | 25.70  |
|                               |        |        |         |        |
| -   อุตสาหกรรมยานยนต์           | 264.4  | 10.06  | 290.7   | 8.76   |
|                               |        |        |         |        |
| -   อุตสาหกรรมเครื่องใช้ไฟฟ้า      | 465.5  | 17.71  | 556.2   | 16.76  |
|                               |        |        |         |        |
| -   อุตสาหกรรมเฟอร์นิเจอร์        | 91.9   | 3.50   | 98.1    | 2.96   |
|                               |        |        |         |        |
| -   อุตสาหกรรมท่อเหล็กและถังเหล็ก  | 323.4  | 12.30  | 390.3   | 11.76  |
|                               |        |        |         |        |
| -   อุตสาหกรรมอื่นๆ              |        |        |         |        |
+-------------------------------+--------+--------+---------+--------+
| รวม                           | 2      | 100.0  | 3,319.6 | 100.00 |
|                               | ,628.6 |        |         |        |
+-------------------------------+--------+--------+---------+--------+

การจัดหาวัตถุดิบและผลิตภัณฑ์

1. การจัดหาและแหล่งที่มาของวัตถุดิบหลัก

การจัดหาวัตถุดิบหลักของบริษัท

  บริษัทสั่งซื้อวัตถุดิบหลักเพื่อการแปรรูป การผลิต
  และการจำหน่ายจากผู้ผลิตภายในประเทศและต่างประเทศ โดยบริษัทจะคำนึงถึงต้นทุนของวัตถุดิบ
  และตามภาวะตลาดของอุตสาหกรรมเหล็กเป็นหลัก
  เพื่อให้การบริหารต้นทุนและสินค้าคงคลังของบริษัทเป็นไปอย่างมีประสิทธิภาพ โดยในปี 2553
  และ ปี 2554 ที่ผ่านมา บริษัทมียอดสั่งซื้อวัตถุดิบหลักจากผู้ผลิตภายในประเทศ
  คิดเป็นสัดส่วนร้อยละ 81.40 และร้อยละ 67.29 ของยอดการสั่งซื้อของวัตถุดิบทั้งหมด
  ตามลำดับ โดยมีรายละเอียดการสั่งซื้อวัตถุดิบจากผู้ผลิตตามประเภทของวัตถุดิบ ดังนี้

  1) เหล็กแผ่นรีดเย็นชนิดม้วน (Cold Rolled Coil) ในส่วนของเหล็กแผ่นรีดเย็นชนิดม้วน
  ส่วนใหญ่บริษัทสั่งซื้อจากผู้ผลิตและจำหน่าย 2 ราย คือ บริษัท สยามยูไนเต็ดสตีล จำกัด และ
  บริษัท เหล็กแผ่นรีดเย็นไทย จำกัด(มหาชน)
  โดยบริษัทมีการสั่งซื้อเหล็กแผ่นรีดเย็นบางส่วนจากต่างประเทศเพื่อลดความเสี่ยงในการพึ่งพิงผู้ผลิตในประเทศ
  ทั้งนี้ปริมาณและเวลาในการสั่งซื้อเหล็กแผ่นรีดเย็นชนิดม้วนขึ้นอยู่กับภาวะการขาดแคลนและราคาของเหล็กในตลาดภายในประเทศและตลาดโลก

  2) เหล็กแผ่นรีดร้อนชนิดม้วน (Hot Rolled Coil)
  บริษัทสั่งซื้อเหล็กแผ่นรีดร้อนชนิดม้วนส่วนใหญ่จากผู้ผลิตและจำหน่าย 3 รายใหญ่ในประเทศคือ
  บริษัท สหวิริยาสตีลอินดัสตรี จำกัด(มหาชน) บริษัท จี เจ สตีล จำกัด(มหาชน) และ บริษัท จี
  สตีล จำกัด(มหาชน) ผู้ผลิตและจำหน่ายวัตถุดิบทั้ง 3
  รายดังกล่าวสามารถผลิตเหล็กได้ตามคุณภาพและมาตรฐานตรงตามความต้องการของบริษัท
  อย่างไรก็ตาม เพื่อลดความเสี่ยงในการพึ่งพิงผู้ผลิต
  บริษัทสามารถสั่งซื้อเหล็กแผ่นรีดร้อนจากต่างประเทศ
  เนื่องจากบริษัทมีความสัมพันธ์อันดีกับผู้ผลิตเหล็กแผ่นชนิดม้วนในต่างประเทศ
  ปัจจุบันบริษัทได้มีการสั่งซื้อเหล็กแผ่นรีดร้อนชนิดม้วนมากขึ้น
  เนื่องจากความต้องการของเหล็กแผ่นรีดร้อนมีมากกว่าเหล็กแผ่นรีดเย็น ทำให้ทางบริษัทฯ
  ต้องปรับกลยุทธ์การซื้อสินค้าให้มีสัดส่วนของเหล็กแผ่นรีดร้อนมากขึ้นเพื่อให้ตรงตามความต้องการของกลุ่มลูกค้าและตลาดเป้าหมาย

  3) เหล็กแผ่นเคลือบชนิดม้วน (Coated Steel Coil)
  บริษัทสั่งซื้อเหล็กแผ่นเคลือบชนิดม้วนจากผู้ผลิตภายในประเทศจาก บริษัท เหล็กแผ่นเคลือบไทย
  จำกัด ซึ่งเป็นผู้ผลิตเหล็กแผ่นเคลือบสังกะสีด้วยกรรมวิธีทางไฟฟ้า
  โดยบริษัทมีปริมาณการสั่งซื้อเหล็กแผ่นเคลือบคิดเป็นประมาณร้อยละ 5.58
  ของปริมาณการสั่งซื้อวัตถุดิบทั้งหมดในปี 2554 และประมาณร้อยละ 9.04 ในปี 2553
  ซึ่งเป็นสัดส่วนที่น้อยที่สุดเมื่อเทียบกับปริมาณการสั่งซื้อเหล็กแผ่นรีดเย็นและเหล็กแผ่นรีดร้อนชนิดม้วนของบริษัท

ตารางแสดงมูลค่าและสัดส่วนการสั่งซื้อวัตถุดิบเหล็กแผ่นชนิดม้วนในปี 2553 และ ปี 2554

  ----------------------- -------------- --------- -------------- ---------
  ประเภทวัตถุดิบ             2553                     2554           

                          มูลค่า (ล้านบาท)  ร้อยละ     มูลค่า (ล้านบาท)  ร้อยละ

  1. เหล็กแผ่นรีดเย็นชนิดม้วน   1,093.96       39.92     1,044.77       35.06

  2. เหล็กแผ่นรีดร้อนชนิดม้วน   1,177.42       42.97     1,726.95       57.95

  3. เหล็กแผ่นเคลือบชนิดม้วน   247.66         9.04      166.39         5.58

  4.อื่น ๆ                  221.20         8.07      41.76          1.4

  รวม                     2,740.24       100.00    2,979.87       100.00
  ----------------------- -------------- --------- -------------- ---------

ตารางแสดงมูลค่าและสัดส่วนของแหล่งที่มาของเหล็กแผ่นชนิดม้วนในปี 2553 และ ปี 2554

  --------------------- --------------- --------- --------------- ---------
  แหล่งที่มาของวัตถุดิบ       2553                      2554            

                        ปริมาณ (ล้านบาท)  ร้อยละ     ปริมาณ (ล้านบาท)  ร้อยละ

  ซื้อภายในประเทศ         2,230.56        81.40     2,005.09        67.29

  นำเข้าจากต่างประเทศ     509.71          18.60     974.77          32.71

  รวม                   2,740.27        100.00    2,979.86        100.00
  --------------------- --------------- --------- --------------- ---------

  สำหรับนโยบายการสั่งซื้อวัตถุดิบนั้น บริษัทจะดำเนินการสั่งซื้อวัตถุดิบล่วงหน้า 2 เดือน
  ในปริมาณและราคารวมถึงคุณภาพของวัตถุดิบที่ตกลงกันไว้ก่อนล่วงหน้ากับผู้ผลิต
  เพื่อให้ได้วัตถุดิบที่มีคุณภาพและในปริมาณที่เพียงพอต่อความต้องการของลูกค้าในระยะเวลา 2-3
  เดือนตามนโยบาย การสต็อคสินค้าของบริษัท สำหรับการสั่งซื้อเหล็กแผ่นชนิดม้วนจากต่างประเทศ
  บริษัทใช้ราคาซื้อขายล่วงหน้า
  ซึ่งเป็นราคาที่อิงกับราคาในตลาดโลกทำให้บริษัทสามารถกำหนดราคาเสนอขายให้แก่ลูกค้าได้อย่างเหมาะสม

กระบวนการแปรรูปและการผลิตสินค้า

1.  การแปรรูปเหล็กแผ่น
    โดยการนำเหล็กแผ่นชนิดม้วนมาผ่านการตัดด้วยเครื่องจักรสำหรับตัดเหล็กแผ่น ตามขนาด
    (Cutting Machine)
    ซึ่งบริษัทมีเครื่องจักรสำหรับตัดเหล็กแผ่นชนิดม้วนทั้งแบบบางและแบบหนา
    และนำเหล็กแผ่นที่ได้มาผ่านเครื่องจักรสำหรับตัดแผ่นย่อยตามขนาด(Shearing Machine)
    ได้ขนาด เหล็กแผ่นย่อยตามที่ลูกค้าต้องการ
    ทั้งนี้บริษัทมีเครื่องจักรที่ใช้สำหรับย่อยเหล็กแผ่นทั้งแบบทั่วไป และ แบบอัตโนมัติ

2.  การแปรรูปเหล็กแถบ
    โดยการนำเหล็กแผ่นชนิดม้วนมาผ่านการตัดด้วยเครื่องจักรสำหรับตัดเหล็กแถบ (Slitting
    Machine) ซึ่งเครื่องจักรจะทำการแผ่เหล็กออกและตัดเหล็กออกตามยาว
    แล้วทำการม้วนเหล็กกลับเป็นม้วน ให้ได้แถบความกว้างตามขนาดที่ลูกค้าต้องการ
    โดยบริษัทมีเครื่องจักรสำหรับแปรรูปเหล็กแถบให้เป็นเหล็กแผ่นย่อย
    เพื่อรองรับความต้องการของลูกค้าหากลูกค้าต้องการแปรรูปเหล็กแถบให้เป็นเหล็กแผ่นย่อย

3.  การผลิตท่อเหล็กรีดเย็น โดยการนำเหล็กแผ่นรีดเย็นชนิดม้วนที่มีความหนาตั้งแต่ 0.5
    มิลลิเมตร ถึง 3.2 มิลลิเมตร มาผ่านการตัดด้วยเครื่องจักรสำหรับตัดเหล็กแถบ (Slitting
    Machine) ให้ได้ขนาดหน้ากว้างตามที่ต้องการ
    แล้วนำเหล็กแถบที่ได้มาผ่านกระบวนการขึ้นรูปเป็นท่อเหล็กทรงกลมโดยเครื่องจักรสำหรับผลิตท่อเหล็ก
    ซึ่งท่อเหล็กที่ได้มีขนาดเส้นผ่านศูนย์กลางตั้งแต่ 0.375 นิ้ว ถึง 2.0 นิ้ว
    โดยบริษัทเน้นการผลิตท่อเหล็กรีดเย็นตามขนาดและความยาวตามความต้องการของลูกค้า
    (Made to Order)

บริษัทมีกำลังการผลิตและการแปรรูป ดังนี้

+----------+--------------------------------------+---------+---------+
| ประเภ    | เครื่องจักร                             |         |         |
| ทของสินค้า |                                      |         |         |
+----------+--------------------------------------+---------+---------+
|          | ประเภท                               | จำน     | กำล     |
|          |                                      | วนเครื่อง | ังการผลิต |
|          |                                      |         |         |
|          |                                      |         | ตันต่อปี   |
+----------+--------------------------------------+---------+---------+
| เหล็ก     | 1.  เครื่องจักรสำหรับตัดเหล็กแผ่นตามขนาด    | 4       | 60,600  |
| ม้วนแปรรูป |     (Cutting Machine)                |         |         |
|          |                                      | 3       | 67,200  |
|          |     -                                |         |         |
|          |   เครื่องจักรสำหรับตัดเหล็กแผ่นชนิดม้วนแบบบาง | 3       | 50,400  |
|          |                                      |         |         |
|          |     -                                | 17      | 20,000  |
|          |   เครื่องจักรสำหรับตัดเหล็กแผ่นชนิดม้วนแบบหนา |         |         |
|          |                                      | 1       | 1,800   |
|          | 2.  เครื่องจักรสำหรับตัดเหล็กม้วนชนิดแถบ     |         |         |
|          |     (Slitting Machine)               |         |         |
|          |                                      |         |         |
|          | 3.  เครื่องจักรสำหรับตัดเหล็กแผ่นย่อยตามขนาด |         |         |
|          |     (Shearing Machine)               |         |         |
|          |                                      |         |         |
|          | -   เครื่องจักรตัดเหล็กแผ่นย่อย             |         |         |
|          |                                      |         |         |
|          | -   เครื่องจักรตัดเหล็กแผ่นย่อยแบบอัตโนมัติ    |         |         |
+----------+--------------------------------------+---------+---------+
|          | รวม                                  | 28      | 200,000 |
+----------+--------------------------------------+---------+---------+
| ท่อเหล็ก   | 1. เครื่องจักรสำหรับผลิตท่อเหล็ก            | 4       | 15,840  |
+----------+--------------------------------------+---------+---------+

หมายเหตุ : คำนวณกำลังการผลิตจากระยะเวลาทำงาน 8 ชั่วโมงต่อวันและที่ความหนาขนาด 1.0
มม.

นโยบายการแปรรูปเหล็กแผ่นชนิดม้วนของบริษัท

บริษัทมีนโยบายในการบริหารการแปรรูปผลิตภัณฑ์เหล็กแผ่นชนิดม้วน โดยแบ่งเป็น 2 ส่วนหลัก คือ

  1) ศูนย์บริการเหล็กรับแปรรูปเหล็กแผ่นชนิดม้วน ตามคำสั่งซื้อของลูกค้า (Made to Order)
  คิดเป็นอัตราส่วนประมาณร้อยละ 70 ของการแปรรูปผลิตภัณฑ์ทั้งหมดของบริษัท

  2) ศูนย์บริการเหล็กทำการแปรรูปเหล็กแผ่นชนิดม้วน
  ตามขนาดที่เป็นมาตรฐานตามความต้องการของตลาด (Standard Size)
  ซึ่งมีขนาดตามมาตรฐานหลักคือ ขนาด 4 ฟุต x 8 ฟุต ของเหล็กแผ่นรีดเย็น และขนาด 4 ฟุต x
  8 ฟุต และ ขนาด 5 ฟุต x 10 ฟุตของเหล็กแผ่นรีดร้อน คิดเป็นอัตราส่วนประมาณร้อยละ 30
  ของการแปรรูปผลิตภัณฑ์ทั้งหมดของบริษัท

ผลกระทบสิ่งแวดล้อม

นอกเหนือจากการให้ความสำคัญด้านคุณภาพและมาตรฐานของผลิตภัณฑ์แล้ว บริษัทยังให้ความสำคัญ
ในการดูแลและรักษาสิ่งแวดล้อม
โดยบริษัทมีระเบียบในการรักษาสิ่งแวดล้อมในการดำเนินแปรรูปให้เป็นไปตามกฎเกณฑ์ที่สำนักงานเขตกำหนดไว้
โดยกรมโรงงานอุตสาหกรรม กระทรวงอุตสาหกรรม ได้ทำการตรวจสอบสภาพโรงงาน
และสภาพแวดล้อม ผลการตรวจสอบพบว่า บริษัทอยู่ในเกณฑ์มาตรฐานไม่ก่อให้เกิดปัญหาใดๆ
ต่อสภาพแวดล้อม บริษัทไม่เคยประสบปัญหาด้านมลพิษทั้ง เสียง อากาศ สารพิษ
และน้ำเสียแต่อย่างใด

การประกอบธุรกิจศูนย์บริการเหล็กจะเกิดเสียงดังขึ้นจากการตัดเหล็กและมีเศษเหล็กรวมถึงน้ำมันหล่อเครื่องจักรที่ใช้แล้ว
อย่างไรก็ตาม ที่ผ่านมากรมสวัสดิการและคุ้มครองแรงงาน กระทรวงแรงงาน ได้เข้าตรวจสอบ
การปฏิบัติงานภายในโรงงานของบริษัทแล้วเห็นว่า
บริษัทได้ควบคุมมลพิษต่างๆที่เกิดขึ้นให้อยู่ในระดับที่ปลอดภัย
โดยรักษาระดับความดังของเสียงที่เกิดขึ้นจากการตัดเหล็กนั้นอยู่ในระดับที่ปลอดภัยตามที่กรมสวัสดิการและคุ้มครองแรงงานกำหนด
ส่วนเศษเหล็กนั้นบริษัทได้ทำการเก็บรวบรวมเศษเหล็กเข้าไว้ด้วยกันเพื่อจำหน่ายให้แก่ผู้ค้าเศษเหล็ก
ในส่วนน้ำมันหล่อลื่นเครื่องจักรที่ใช้แล้วนั้น
บริษัทได้มีการจัดเก็บอย่างมิดชิดในถังบรรจุขนาดใหญ่และว่าจ้างผู้ประกอบการบำบัดของเสียนำไปผ่านกระบวนการบำบัดต่อไป

สำหรับการประกอบธุรกิจท่อเหล็กนั้นก็จะเกิดเสียงดังขึ้นจากกระบวนการผลิตและมีน้ำมันหล่อเครื่องจักร
ที่ใช้แล้ว
ซึ่งความดังของเสียงที่เกิดขึ้นนั้นอยู่ในระดับที่ปลอดภัยตามที่กรมสวัสดิการและคุ้มครองแรงงานกำหนด
ส่วนน้ำมันหล่อลื่นเครื่องจักรที่ใช้แล้ว
บริษัทก็ได้ดำเนินการในลักษณะเดียวการประกอบธุรกิจศูนย์บริการเหล็ก

ทั้งนี้ตั้งแต่เปิดโรงงานมา
บริษัทไม่มีข้อพิพาทหรือถูกฟ้องร้องเกี่ยวกับการสร้างผลกระทบต่อสิ่งแวดล้อมและไม่เคยได้รับการตักเตือนหรือการปรับจากหน่วยงานของรัฐตามกฎหมายที่บริษัทต้องปฏิบัติตามอันได้แก่
พระราชบัญญัติโรงงาน พ.ศ. 2535 และพระราชบัญญัติส่งเสริมและรักษาสิ่งแวดล้อม พ.ศ. 2535
อีกทั้งยังได้รับการต่ออายุใบอนุญาตโรงงานจากกรมโรงงานอุตสาหกรรมมาโดยตลอดนับตั้งแต่เปิดกิจการ

งานที่ยังมิได้ส่งมอบ

ณ วันที่ 31 ธันวาคม 2554 บริษัทไม่มีงานคงค้างที่ยังมิได้ส่งมอบ

[1] ที่มา : ศูนย์วิจัยไทยพาณิชย์